198 CORRESPONDANCE DU COMTE DE LEYCESTER. 
que j'ay subiect digne pour vouz en faire part, n’ay voulu faillir 
à mon debvoir de rompre ce long silence !). Vous aurés pieça esté 
adverty, comment le Roy d’Espagne avoit ces années passées esté 
occupé pour dresser la superbe flotte de mer, qu'il at ces iours 
passés dépesché à la conqueste de ce royaulme, comme tesmoignent 
et déposent les prisonniers, qui sont venus entre noz mains; mais 
il nat pleu à Dieu, quy gouverne les coeurs des Roys, luy per- 
mettre à présent aulcun avantage sur nouz, ains tant favoriser 
la bonne et iuste cause, que ladite flotte (à laquelle le moindre 
navire portoit au moings cinq cents hommes) soit esté tellement 
rencontrée des nostres et saluée de coups de canon, que peu de 
navires sont eschappés non attaints, estants demeurés morts plus 
de cinq mille soldarts. Par deca est prisonnier don Piedro de 
Valdesa, en Hollande don Diego de Piemontel, maistre de camp 
du tiers de Sicile, quy estoit de trente compagnies Espaignoles 
avecq grande noblesse; don Piedro de Toledo se sauvat de nuict 
à Nieuport. Nous avons nouvelles seures de dix sept grands navires, 
quy sont party esté prins, party péris, estant les aultres telle- 
ment arrachés et dissipés deça et delà vers le Nort, que croyons 
seurement, que leur effort et furie serat passée ceste année. Et 
comme leur résolution estoit, que le Prince de Parme debvoit 
faire voyle de Dunkercke avecq aultre armée pour la désembar- 
quer et prendre terre par deça, pendant que celle d’Espaigne eut 
attacqu& la nostre, n’avoit Sa Maiesté failly de me commander, 
comme lieutenant-général de ses forces, d’attendre celles dudit Duc 
de Parme avecq bonne et iuste armée, en sorte que le triumphe 
fut désià appointé pour le recevoir à sa ioyeuse entrée; mais 
ayant ledit Duc veu, ce que Dieu at disposé par son iuste Juge- 
ment de ladite flotte, croyons aussy, que ses desseins fondés sur 
Varrivement d'ieelle iront à néant, et sy par ce la volonté ne 
luy fault, au moings les moyens de ceste entreprince luy passe- 
ront, tellement qu’en peu de temps Dieu at faict paroistre, que 
c’est luy, le Dieu des ostes, quy dispose les consaulx et desseins 
humains à sa volonté, et pourrat cest exemple servir pour soulas 
et confort en voz peynes et travaulx, que portés journellement, 
ne doubtant aulcunement, ou Dieu donnerat heureuse issue aux 
1) Deux jours apes, le 4 sept., le Comte mourut assez subitement, peut-être 
empoissonné (voyez Diet. of Nat. Biogr.). 
